Chennai Rain Live Updates: चेन्नई में लगातार बारिश से हालात बिगड़े, एयरपोर्ट शाम तक बंद, अबतक 14 मौतें
चेन्नई में भारी बारिश के चलते लोगों का जीवन अस्त-व्यस्त हो गया है। भारी बारिश के चलते आई तबाही में कई मासूमों की जान भी चली गई है। मौसम विभाग ने तिरुवल्लूर, चेन्नई, चेंगलपट्टू और कांचीपुरम जिलों में भारी बारिश की संभावना जताई थी।
चेन्नई (तमिलनाडु): चेन्नई में लगातार बारिश से हालात बिगड़ते जा रहे हैं। चेन्नई समेत पूरे तमिलनाडु में बारिश से अब तक 14 लोगों की मौत हो चुकी है। लोगों को फिलहाल बारिश से राहत मिलने के आसार नहीं है। तमिलनाडु के मौसम विभाग ने राज्य के कई हिस्सों के लिए रेड अलर्ट जारी किया है। मौसम विभाग ने तिरुवल्लूर, चेन्नई, चेंगलपट्टू और कांचीपुरम जिलों में भारी बारिश की संभावना जताई थी। राजधानी चेन्नई में पहले ही भारी बारिश के चलते लोगों का जीवन अस्त-व्यस्त हो गया है। भारी बारिश के चलते आई तबाही में कई मासूमों की जान भी चली गई। मौसम विभाग ने राज्य के कई जिलों में 11 नवंबर के लिए भारी बारिश का रेड अलर्ट जारी किया है। बारिश के कारण राज्य के 90 तालाब और झील लबालब भर गए हैं। 